Unieke kans in Bosveld vir ontwikkeling te kry | Netwerk24
Die Kubu Kwena-rivierlandgoed naby Marble Hall in Limpopo, ’n unieke ontwikkelingsgeleentheid met 146 voltitel-erwe, word deur Reliance Auctions opgeveil.
Reliance Auctions veil in November die Kubu Kwena-rivierlandgoed van 72 ha in die Bosveld naby Marble Hall in Limpopo op.
Kubu Kwena is die Sotho-woorde vir seekoei en krokodil.
Die landgoed, sowat 25 km vanaf Marble Hall en Groblersdal, bied ’n unieke ontwikkelingsgeleentheid. Dit front vir 1,5 km aan die Olifantsrivier en bied 146 voltitel-erwe, wat in grootte tussen 1 000 m² en 2 000 m² wissel. Inwoners kry toegang tot die reeds gevestigde klubhuis, restaurant, lodge, onthaalarea en rivierbote.
Die eiendom is omring deur ruie bosveld met voldoende water en pompregte. Daar is ’n magdom wild, onder meer seekoeie, krokodille, sebras, waterbokke, blouwildebeeste en duikers.
Die eiendom is die laaste ontwikkeling van sy soort wat goedgekeur is in die area en daar is geen ander privaat grond aan die Olifantsrivier beskikbaar nie.
Die streek het ’n groot plaasgemeenskap en daar is ’n stewige vraag na ’n veilige landgoedleefstyl in die Bosveld. Reliance Auctions sê die naaste soortgelyke residensiële ontwikkeling is in Marble Hall en dit is byna uitverkoop.
Die veiling word op 19 November om 12:00 by The Country Club in Lincoln-straat in Woodmead gehou.
Vir meer besonderhede, bel Reliance Auctions by 011 234 6364 of besoek www.relianceauctions.co.za.
Meer oor: Reliance Auctions | Kubu Kwena-Rivierlandgoed | Ontwikkelingsgelentheid | Veilings